
Žaslių kultūros centro direktoriaus 2016 m. 



liepos 28 d. įsakymu Nr. V-30
                     DUONOS KEPIMO PROGRAMA „DUONELĖ KASDIENINĖ“
I. BENDROSIOS NUOSTATOS

	1. Informacija apie programos organizatorių
	

	Pavadinimas
	Žaslių kultūros centras

	Teisinė forma
	Kaišiadorių r. savivaldybės biudžetinė įstaiga

	Adresas
	Vytauto g. 38, Žasliai, Kaišiadorių r. 


	2. Programos rengėjai (pareigos)
	

	Vardai, pavardės, pareigos
	Miglė Dalgedaitė, tautinio paveldo tradicinių amatų meistrė

	Kvalifikacija
	Miglė Dalgedaitė įgijusi socialinės pedagogikos specialybę ir sociologijos kvalifikaciją.
Duonos kepimo programą „Duonelė kasdieninė“ veda Trakuose „Dalgedų sodyboje“, Trakų tradicinių amatų centre ir kituose Lietuvos amatų centruose. Nuo 2016 metų programą veda ir Žaslių tradicinių amatų centre. 

	3. Programos koordinatorius (vardas, pavardė, tel. nr. ir el. paštas)
	Ilona Grabijolienė, tel. 8 640 35788, el. p. ilona.grabijoliene@kaisiadorys.lt


	4. Programos trukmė (metais)
	2016 m.

	Programos apimtis
	Vieno užsiėmimo trukmė 2 val.


	5. Programos dalyviai ir jų amžius
	
	

	Dalyvių skaičius grupėje
	Grupių skaičius
	Dalyvių amžius (nuo–iki)

	Dalyvių skaičius neribojamas
	Pagal poreikį
	Visoms amžiaus grupėms 


	6. Edukacinio užsiėmimo kaina
	Vienam dalyviui
	15-os dalyvių grupei

	66,75 Eur (kaina gali kisti)
	4,45 Eur
	66,75 Eur


II. TIKSLAI IR UŽDAVINIAI
	7. Tikslai
	Sudaryti palankias sąlygas  tautinio paveldo produkto – naminės paprastos ruginės duonos – kepimo tradicijų išsaugojimui, perėmimui ir  populiarinimui.

	8. Uždaviniai
	Suteikti sąlygas tradiciniams amatininkams - sertifikuotos duonos kepėjams kepti tradicinę duoną, perduoti kepimo receptūras, technologijas ir tradicijas bei papročius edukacinių užsiėmimų dalyviams;
sudaryti galimybę kitoms kepėjoms ar kepėjams išmokti raugti, kepti duoną, dalyvaujant visuose ar keliuose edukaciniuose programos užsiėmimuose ir pasiruošti duonos sertifikavimui;

gyvai parodyti ir leisti dalyvauti duonos kepaliukų formavimo ir kepimo procese įvairaus amžiaus vaikams ir suaugusiems;
supažindinti dalyvius su duonos kepimo, pagerbimo papročiais; 
pristatyti Kaišiadorių muziejaus leidinius, Pranės Dundulienės knygas ir kt. 
leidinius, kuriuose pasakojama apie duoną buityje ir papročiuose;
sukurti jaukią, draugišką, betarpišku bendravimu paremtą atmosferą. 


                                            III. TURINYS, METODAI IR PRIEMONĖS

	9. 
	Programos turinys
	Metodai

	
	Programas „Duonelė kasdieninė“ ves sertifikuota amatininkė – Miglė Dalgedaitė, Žaslių ir aplinkinių seniūnijų moterys.   
Dalyviai iš pateiktos tešlos suformuoja duonos kepaliukus ir juos pašauna į krosnį. Kol duona kepa, dalyviai supažindinami su duonelės keliu – nuo rugio pasėjimo iki iškeptos duonelės padėjimo ant stalo, su senolių duonos kepimo papročiais ir pagerbimo ritualais, šeimos tradicijomis, su senoviniais buities rakandais. Iškeptus duonos kepalėlius dalyviai patys ištraukia iš krosnies, jie supakuojami ir išdalinami jų gamintojams.
	Duonos kepaliukų formavimas ir kepimas

Pasakojimas.

Nuotraukų demonstravimas.
Knygų iliustracijų apžiūrėjimas.

Ištraukų iš leidinių skaitymas.
Padalomoji medžiaga



	10. Priemonės ir įranga: duonkepė krosnis, duonkubilis, ližė, kačerga, sėtuvė, pjautuvas, spragilas, vėtyklė, rėtis. Naudojami maisto produktai: ruginiai miltai, vanduo, kmynai, druska.


	11. Dalyvių pasiekimai (ko išmoksta programos ar edukacinių užsiėmimų metu)

	Dalyviai išmoks suformuoti duonos kepalėlį, pašauti jį ant ližės į krosnį. Susipažins su  javais, javų sėjimo, pjovimo, malimo, vėtymo, kepimo įrankiais, tešlos raugimo reikmenimis, duonos raikymo, šventinimo, valgymo papročiais. 


12. Nuotraukos iš edukacinių užsiėmimų 

13. Papildoma medžiaga: leidiniai ,,Kaišiadorių etnografinis žodynėlis“, Gintarė Daunoraitė ,,Kaišiadorių etnografiniai bruožai“, Ugnė Katkevičiūtė – Ignatjevienė ,,Iliustruotoji Kaišiadorių etnografija“, Pranė Dundulienė ,,Duona lietuvių buityje ir papročiuose“ ir ,,Senieji lietuvių šeimos papročiai“
Kol duona kepa krosnyje, edukacinių užsiėmimų dalyviai gali papildomai iš anksto pasirinkti šias šviečiamojo pobūdžio paslaugas: 

1) vaistažolių arbatų degustavimą: arbatų paruošimą, ragavimą, supažindinimą su jų vaistinėmis savybėmis, žoliavimo ypatumais ir tradicijomis;

2) su vaikais pažaisti senovinius žaidimus: ,,Žiužis padėtas“, ,,Karveliai“ ir kt.
